काठमाडौं : बंगलादेशमा जारी साफ च्याम्पिनसिप अन्तर्गत आजको पहिलो खेलमा नेपाल पाकिस्तानसँग पराजित भएको छ । आजबाट सुरु भएको साफ सुजुकी कपको पहिलो खेलमा नेपाल पाकिस्तानसँग २ - १ गोल अन्तरले पराजित भएको हो ।
खेलको ३६ औ मिनेटमा पेनाल्टी मार्फत पाकिस्तानका मोहमद रिजाले एक गोल गरेका थिए । पहिलो हाफ एक - शुन्यले पछि परेको नेपालले ८२ औं मिनेटमा बराबरी गोल फर्काएको थियो ।
नेपालको लागि विमल घर्तिमगरले ८२ औ मिनेटमा गोल गरेका हुन् । खेलको इन्जुरी समयमा पाकिस्तानका मुहम्मद अलिले गोल गरेपछि नेपाल २- १ गोल अन्तरले पराजित भएको हो । समूह एमा रहेको पाकिस्तानले तीन अंक जोडेको छ ।
नेपालले अव बिहिबार भुटान र शनिबार बंगलादेशको सामना गर्नेछ । साफ फुटबलको १२ औं संस्करणसम्म आइपुग्दा नेपालले अहिलेसम्म उपाधि जित्न सकेको छैन ।